**До:**

Министерство за економија

На Република Македонија

**Предмет:** Забелешки кон Нацрт текстот на предлог законот за енергетика

**Од:** Друштво за производство, трговија и услуги МАЛИ ХИДРО ЕЛЕКТРАНИ ДОО Скопје со седиште на бул. Свети Климент Охридски 30 Скопје, застапувано од управителот Тодор Анѓушев

1. Во текстот на целиот закон преголем дел од регулацијата на дистрибутивните мрежи за електрична енергија се остава на Мрежните правила за дистрибуција на електрична енергија. Со ова се дава многу голема моќ и влијание на Операторот на дистрибутивниот систем на електрична енергија при одредувањето на условите за приклучување на системот, користење на системот од трети страни, техничко-технолошките услови за работа на објектите за производство на електрична енергија во режим на работа со привремена лиценца, планирањето, одржувањето и развојот на електродистрибутивниот систем како и сите останати работи кои ги регулираат мрежните правила.

Потребно е во членот 93 став (1) да се додаде дека мрежните правила особено ќе ги уредуваат и условите за приклучување на производители на електрична енергија.

Во членот 93 став (1) точка 4 бараме да се нагласи дека ОДС не смее да ги одредува условите за приклучување на производители на електрична енергија, доколку производителите опремата во постројките за производство ја имаат инсталирано согласно меѓународно прифатените стандарди опрема и нејзино инсталирање.

Мрежните правила треба да бидат донесени во транспарентна постапка во која ќе бидат вклучени претставници на сите корисници на системот. Ова го бараме поради фактот дека сите корисници на системот директно зависат од квалитетот на услугите кои ги нуди Операторот.

Исто така, сметаме дека одредбата во член 93, согласно која мрежните правила не треба да бидат донесени од страна на операторот, по претходно одобрување од страна на Регулаторната комисија за енергетика треба да биде изменета. Регулаторот треба да има можност да му наложи на Операторот да измени или вметне во мрежните правила одредени одредби, а доколку Операторот не го стори тоа во рок од 30 дена, Регулаторот, во рок од 15 дена да може со одлука самиот да внесе или измени одредби од мрежните правила.

1. Во членот 42 потребно е да се избрише ставот 2 и да се додаде нов член после членот 43 во кој ќе се образложи постапката за влегување во сила на Привремената лиценца, начинот на кој Привремената лиценца станува Лиценца за вршење енергетска дејност.
2. Во ставот 2 од член 43 е наведено дека начинот и условите за времено приклучување на преносната, односно дистрибутивната мрежа, како и работењето на енергетските објекти со лиценца за пробна работа се уредуваат со соодветните мрежни правила. Како што претходно наведовме, во ваквите случаи бараме да важат соодветните закони и стандарди кои се на сила во РМ, а не мрежни правила кои се однесуваат на соодветниот систем за пренос или дистрибуција на електрична енергија.

Во ставот 3 потребно е да се додаде можноста за понатамошно продолжување на лиценцата за пробна работа во случај на непостапување на државни органи поради што инвеститорот не е во можност да добие одобрение за употреба.

1. Во членот 49 став (1) точка 2 да се избрише зборот „прописи“ и истата да гласи:

„ 2) не ја врши дејноста за која е издадена лиценцата на начин и под услови пропишани со овој Закон и други закони;“

1. Во член 90 став (2) да се додаде можноста оператор на дистрибутивен систем да може да биде поврзан на преносниот систем посредно, преку други дистрибутивен систем.

Точка 3 од ставот (3) да се дополни со зборовите: „во економско-технички оптималните точки“ и точката 3 да гласи:

„3. Да ги приклучи производителите и крајните потрошувачи на дистрибутивниот систем со кој управува во економско-технички оптималните точки, како и да овозможи пристап на трети страни за користење на дистрибутивниот систем“.

1. Во членот 92 да се додаде обврска за ОДС да ги доставува мерењата за производството на дистрибуираните производители најдоцно до петтиот ден од месецот за претходниот месец.
2. Точка 4 од став (1) од член 93 да биде избирашана.

Во истиот став да се додаде нова точка која ќе гласи: „Приклучоците на дистрибуираните производители на електрична енергија“.

1. Во законот да се внесе обврска за операторите на преносните и дистрибутивни системи за електрична енергија самите да прават прилагодување и реконструкција на мрежата кога е потребно приклучување на нови корисници, особено кога се работи за производители на електрична енергија. Доколку оваа обврска не постои во законот, ќе продолжи да се повторува сегашната пракса на операторот да бара новите корисници, а особено ако се работи за производители, самите да ги поднесат трошоците за прилагодување и реконструкција на мрежата, а тоа ги прави и самите инвестиции прескапи и неисплатливи.
2. Во членот 160 став (2) да се додаде дека обврската важи и за операторите на системите за дистрибуција на електрична енергија.
3. Во член 165 став (1) да се додаде дека Правилата за приклучување треба да ги земат предвид последиците од приклучувањето кои ќе ги претрпат другите корисници на мрежата, местото на приклучување во постројките, објектите и уредите за кои се бара приклучување и видот на потребната инсталација за приклучување на мрежата на објетивен, транспарентен и недискриминаторски начин.
4. Бараме да се избрише обврската за корисниците на повластена тарифа за производство на електрична енергија, од член 189 став (1) точка 2, согласно која корисникот треба да доставува планови за производство на електрична енергија до операторот на пазарот на електрична енергија.
5. Сметаме дека е потребно планираните прекини во преносната и дистрибутивната мрежа да бидат претходно договорени со производителите на електрична енергија на годишно ниво. Откако планираните прекини ќе бидат договорени, потребно е да биде изготвен годишен план кој ќе биде одобрен од регулаторот.
6. Во членот 165 став(2) да се избришат зборовите „или надградба на постоечки приклучок, како и учество во трошоците за создавање технички услови во системот за приклучување на нови корисници„. ОДС е должен на своја сметка да ги врши овие работи, и тие трошоци не треба да му бидат надоместени од страна на новиот корисник.

Во истиот член, во ставот (5) да се додаде нова точка 3 која ќе гласи:

„3. Доколку се работи за мали хидроелектрични централи со инсталирана моќност помала од 3MW.

1. Во членот 166 бараме да се воведе рок во кој операторот на системот е должен да го изгради приклучокот за новиот корисник. Досегашната пракса покажува дека операторот на дистрибутивниот систем не секогаш се придржува кон договорените рокови за изградба на приклучоците, а со тоа инвеститорите трпат големи финансиски штети.
2. Во ставот 2 од член 167 им се дава можност на корисниците, доколку се работи за поврзување на еден корисник, врз основа на добиено одобрение од страна на операторот, самите да го изградат приклучокот во согласност со мрежните правила. Би сакале да напоменеме дека во Р.М. нови објекти се градат врз основа на добиено одобрение за градење согласно Законот за градење. Ваквите одредби треба да бидат исфрлени од законот за енергетика бидејќи ги поставуваат мрежните превила над Законот за градење. Понатаму, во истиот член бараме да се избрише ставот 3. Повторно напоменуваме, условите и начинот на градење се уредени со Законот за градење и тие не ги утврдува операторот на системот.

Во ставот 5 потребно е да се наведе дека корисникот ќе плати само за капацитетот што се однесува на неговото барање за приклучување.

Во ставот 6 бараме да се додаде обврска на соодветниот оператор да му плати надомест на корисникот кој го изградил приклучокот и без надомест му ја пренел сопственоста на операторот, доколку операторот во иднина приклучи други корисници на тој приклучок.

Во ставот 7 од истиот член му се дава обврска на корисникот доколку го задржи приклучокот во негова сопственост да му овозможи на операторот да управува со приклучокот. Тука треба да се дообјасни дека операторот ќе го управува приклучокот само на неговиот крај. Во истиот став, на корисникот му се дава обврска да обезбеди одржување на приклучокот според критериумите дефинирани во соодветните мрежни правила. Повторно напоменуваме, одржувањето треба да се спроведува согласно меѓународно прифатените стандарди, а не согласно мрежни правила донесени од оператор.

1. Во членот 168 потребно е да се додаде дека дел од стратегијата за обновливи извори на енергија ќе биде и реконструкцијата на дистрибутивната и преносната мрежа за полесно определување на локациите за изградба на постројки за производство на електрична енергија од обновливи извори. Исто така во овој член бараме да се воведе дека дел од стратегијата ќе бидат и олеснување и забрзување на постапките за изградба на постројки за производство на енергија од обновливи извори.

Сметаме дека во изработката на стратегијата треба да учествуваат и претставници на инвеститорите во обновливи извори на енергија.

1. Во членот 186, став (1), точка 1 бараме да се додаде исклучок, односно, договорот за користење на премија да не биде раскинат доколку поради непостапување на институциите на инвеститорот му е пролонгиран рокот во кој треба да биде изградена електраната.